Sertifikaattituotteiden tilausehdot 1.1.2017
Suomen Asiakastieto Oy (jäljempänä Asiakastieto) myy ja markkinoi Suomen Vahvimmat -sertifikaattituotteita. Sertifikaattituotteita ovat Suomen Vahvimmat-, Suomen Vahvimmat AA- ja Suomen Vahvimmat Platina -sertifikaatti. Näitä tilausehtoja sovelletaan kaikkiin Suomen Vahvimmat -sertifikaattitilauksiin.
Asiakastieto lähettää tilaajalle sähköpostitse sertifikaattituotteiden tilausvahvistuksen, joka sisältää seuraavat tiedot:
Tilausnumeron / tilausnumerot
Tilausvahvistus toimitetaan tilaajan ilmoittamaan sähköpostiosoitteeseen. Mikäli tilaajalla on tilausvahvistuksen suhteen huomautettavaa, tilaaja ottaa yhteyttä Asiakastiedon asiakaspalveluun. Tilausvahvistuksen huomautusaika on yksi (1) vuorokausi, joka lasketaan tilausvahvistuksen päivämäärästä.
Tuotetoimitus
Asiakastieto lähettää tilaajalle sähköpostitse sertifikaattituotteiden tuotetoimituksen, joka sisältää seuraavat tiedot:
Ohjeet sähköisten sertifikaattituotteiden käyttöönottoon
Linkit sähköisiin sertifikaattituotteisiin
Sähköiset sertifikaattituotteet toimitetaan kolmen (3) päivän kuluessa tilausvahvistuksen päivämäärästä. Tuotetoimituksen linkeissä olevat sähköiset tuotteet suositellaan tallennettaviksi yrityksen omiin tiedostoihin viivytyksettä, koska tuotelinkitykset ovat voimassa kolme (3) kuukautta tuotetoimituksen päivämäärästä. Markkinointiesite linkki on voimassa yhden (1) viikon tuotetoimituksen päivämäärästä ja on kertakäyttöinen. Kehystetty sertifikaatti toimitetaan postitse 1 - 2 viikon kuluessa.
Tuotetoimitusviesti toimitetaan tilaajan ilmoittamaan sähköpostiosoitteeseen. Mikäli tuotetoimituksessa on huomautettavaa, tilaaja ottaa yhteyttä Asiakastiedon asiakaspalveluun. Tuotetoimituksen huomautusaika on yksi (1) vuorokausi, joka lasketaan tuotetoimituksen päivämäärästä.
Sertifikaattitilauksen voi tehdä toistaiseksi voimassa olevana tilauksena tai kertatilauksena.
Kertatilaus on kertaluontoinen ja laskutetaan kuukauden kuluessa tilauksen alkamisesta voimassa olevan hinnaston mukaisesti.
Toistaiseksi voimassa oleva tilaus on voimassa ilman uudistamista, kunnes se irtisanotaan. Toistaiseksi voimassa oleva tilaus edellyttää luottoluokitusehtojen täyttymistä uuden tilausjakson alkaessa. Uuden tilausjakson alkaessa toimitamme luottoluokituksen mukaiset sertifikaattituotteet (Suomen Vahvimmat, Suomen Vahvimmat AA tai Suomen Vahvimmat Platina). Tilauksen tilausmaksu laskutetaan uuden kahdentoista (12) kuukauden tilausjakson alkaessa kulloinkin voimassa olevaan tilaushintaan. Toistaiseksi voimassa olevan tilauksen irtisanomisesta on ilmoitettava kirjallisesti Asiakastiedon asiakaspalveluun viimeistään yksi (1) viikko ennen tilausjakson päättymistä.
Suomen Vahvimmat® on Asiakastiedon omistama rekisteröity tavaramerkki ja tavaramerkkilainsäädännön suojaama. Sertifikaatin käyttäminen ilman Asiakastiedon kanssa tehtyä voimassaolevaa sopimusta on lainvastaista. Sertifikaatin visuaalista ulkoasua tai sisältöä ei saa muuttaa.
Suomen Vahvimmat – tuotteet ovat tarkoitettu vain tilaajan käyttöön. Tilaajalla ei ole oikeutta luovuttaa tuotteita eteenpäin.
Tiedustelut ja lisätiedot sertifikaattituotteisiin ja -tilauksiin liittyen:
Puh. 010 270 7200 (arkisin 9.00-16.00)
asiakaspalvelu@nullasiakastieto.fi